ট্রাম্প নীতির ধাক্কায় মার্কিন শেয়ার বাজারে ধস, প্রভাব পড়ল ভারতেও

নিউইয়র্ক: ট্রাম্প নীতির (Trump policy) ধাক্কায় মার্কিন শেয়ার বাজারে (US stock market) ধস। কেবল সোমবার সে দেশের শেয়ার বাজার হারিয়েছে ৪ লক্ষ কোটি ডলার। ডাও জোনস পড়েছে ৯০০ পয়েন্ট, যা পৌঁছেছে গত ২০০ দিনের সর্বনিম্ন দামে। এস অ্যান্ড পি-৫০০, ন্যাসডাক কম্পোজিট প্রভৃতিও দুঃস্বপ্নের দিন কাটিয়েছে সোমবার। যা ২০২২ সালের পর থেকে সর্বকালীন পতন হয়েছে ন্যাসড্যাক-এর সূচকে (Nasdaq index) ৷

মার্কিন অর্থনীতিতে মন্দার আশঙ্কায় উদ্বেগ, ত্রস্ত বাজার। মার্কিন মুলুকের ধসের প্রভাব পড়ল ভারতেও (India)। বেশ কয়েকদিন বৃদ্ধির মুখ দেখার পরে এবার ভারতের শেয়ার বাজারেও পতনের টান। মঙ্গলবার সকাল সাড়ে দশটা নাগাদ সেনসেক্স পড়েছে প্রায় ২২৫ পয়েন্ট, নিফটির পতন ৪৪ পয়েন্ট। ইলন মাস্কের টেসলার শেয়ার দর প্রায় ১৫.৪ শতাংশ কমে গিয়েছে।

আরও পড়ুন: মরিশাসে প্রধানমন্ত্রী নরেন্দ্র মোদি, দেওয়া হল গার্ড অফ অনার

পাশাপাশি, মেটা, অ্যামাজন, অ্যাপল, অ্যালফাবেটের মতো প্রথম সারির প্রযুক্তি সংস্থাগুলিরও শেয়ার দরে পতনের মুখে পড়েছে। আমেরিকার পাশাপাশি, জাপান, দক্ষিণ কোরিয়া, অস্ট্রেলিয়া এবং ইউরোপেও মঙ্গলবার শেয়ার বাজার খোলার সময়ে সেনক্সেস নিম্নমুখী ৷ জাপানের নিক্কেই ২২৫ পয়েন্ট বা ২.৭ শতাংশ কমেছে এবং টপিক্স সূচক কমেছে ২.৮ শতাংশ। দক্ষিণ কোরিয়ার কোসপি ২.১৯ শতাংশ এবং কোডেক ২.২২ শতাংশ কমেছে। হংকংয়ের হ্যাং সেং ইনডেক্স ফিউচারস দুর্বল অবস্থার ইঙ্গিত দিয়েছে।

তবে ট্রাম্প মার্কিন প্রেসিডেন্ট রবিবার ফক্স নিউজকে বলেন, একটি পরিবর্তনের সময়কাল চলছে কারণ আমরা যা করছি তা খুবই বড়। আমরা আমেরিকায় সম্পদ ফিরিয়ে আনছি ৷”

কোথায় চলেছে বিশ্ব অর্থনীতি? বিনিয়োগকারীদের উদ্বেগ আমেরিকাকে সর্বোচ্চ স্থানে নিয়ে যেতে গিয়ে ট্রাম্পের এই হঠকারি সিদ্ধান্তের ফলে সরাসরি ক্ষতিগ্রস্ত হবে অর্থনীতি।